ઉપર મુજબ, સૌરાષ્ટ્રનાં અનેક સાથે પરિચય બાદ, અમદાવાદ શહેરમાં રહેવાની તક મળી. ત્યાંના અનેક વર્ષોથી ચાલી રહેલ સંસ્થા ગુજરાત પ્રજાપતિ સમાજ સાથે મારો પણ વ્યવહાર અનેક વર્ષોથી ચાલુ હતો. સમાજનું મુખપત્રક “પ્રજાપતિ” ના તંત્રી ડો. રમેશભાઈ આત્મારામ ઓઝા સાથે મિત્રતા થઈ ચુકી હતી. પત્રો દ્વારા તેમજ ફોન દ્વારા કોંન્ટેક (Contact) હતો. પણ રૂબરૂ મળવાની ઈચ્છા હતી એ પ્રભુક્રુપાથી પુર્ણ થઈ. રમેશભાઈ અને એમના પરિવારને મળી વાતો કરી તેમજ સાથે જમી ઘણો જ સંતોષ અનુભવ્યો. શ્રી ગુજરાત પ્રજાપતિ સમાજના પ્રમુખ શ્રી કેશુભાઈ પ્રજાપતિને મળી શકાયું કિન્તુ અન્યને મળવા માટે સમય ન હતો. એથી જરા અફસોસ રહી ગયો. તો, હ્રદયને સમજાવ્યું કે ફરી ભારત આવવાનું થાય તો અમદાવાદમાં વધુ સમય ગાળી અનેક સમાજ કાર્યકર્તાઓને રૂબરૂ મળવા પ્રયાસ હશે.